Jeki Gabriella2019.01.29. 13:55
Az anya meg volt róla győződve, hogy a kislánya testét gonosz szellemek szállták meg.
Könyörögve kérte Dr. Gerardo Lozada segítségét. A vizsgálatok során úgy tűnt, hogy Lina testében valamiféle atipikus növekedés található. Dr. Lozada eleinte meg is volt róla győződve, hogy egy hatalmas, hasi tumorral van dolga.
Lina és orvosa, Dr. Gerardo LozadaForrás: commons.wikimedia.org
Ám a vizsgálatok során a gyomordaganat diagnózisa egyre inkább kétségessé vált,
és a megdöbbent orvos hitetlenül csóválta a fejét, amikor rájött: az ötéves Lina bizony terhes.
Az elképedt kórházi szakemberek egyértelműen egy baba szívverését hallották. A meglepődött dr. Lozada úgy döntött, hogy a lányt az ország fővárosába, Limába szállítja, hogy ott is megerősítsék a döbbenetes eredményeket. A hír igaznak bizonyult: Lina terhességének hetedik hónapjában járt.
Néhány héttel első orvosi látogatása után, 1939. május 14-én Lina Medina orvosi történelmet írt, és vele együtt egy igazi csodát hozott. Öt év, hét hónap és három hetes korában megkapta az „anya, aki a legfiatalabb korban szült gyermeket” címet. Bár Lina fejlődésben lévő teste miatt a medencéje túl kicsinek bizonyult ahhoz, hogy természetes úton hozza világra gyermekét, végül császármetszéssel adott életet egy egészséges kisfiúnak:
a kis Geraldo 2700 grammal született.
A baba tökéletesen egészségesen születettKépillusztráció: pexess.com
Anya és gyermeke tökéletesen jól voltak, és hamarosan elhagyhatták a kórházat.
Dr. Lozada az esetet „rendkívüli ügynek” nyilvánította.
És ezzel nem volt egyedül. A nyugtalan orvos ezért további vizsgálatokat sürgetett a roppant szokatlan eset miatt.
A kis Lina mellett egy nővér tartja kezében GeraldotForrás: commons.wikimedia.org
Ezek hamarosan kimutatták, hogy a kis Linánál a korai pubertáskornak nevezett állapot fordult elő, tehát idő előtt indult be a nemi érése, és szervezete már igen fiatalon készen állt az utódnemzésre. Ez az igen ritka betegség tízezer gyerekből mindössze egynél fordul elő. Az esetet áttekintő orvosok megdöbbenve tapasztalták, hogy Lina petefészkei a szülés időpontját megelőzősen már teljesen kifejlődtek. Valószínűleg az agyalapi mirigy egyfajta betegsége miatt hormonzavar alakult ki nála, amely lehetővé tette mind a megtermékenyülését, mind a terhesség kihordását.
Lina viszont mindössze hároméves volt, amikor először menstruált, négyévesen pedig már tökéletesen kifejlődtek a szaporítószervei és a mellei.
Lina a kisbabájávalForrás: commons.wikimedia.org
Ötévesen a teste és a csontjai már a progresszív növekedés jeleit mutatták: az egyre fokozódó mértékben termelődő nemi hormonok kialakították a jellegzetes testi változásokat. A titok megfejtése után azonban az orvosokat egyre inkább az a kérdés kezdte el foglalkoztatni, hogy vajon ki termékenyíthette meg az igen fiatal lányt. Az ügyet a hatóságok vizsgálták ki,
akik eleinte családon belüli erőszakra gyanakodtak, és Lina apját szexuális visszaélés gyanújával vádolták.
Erre azonban az ég világon semmilyen bizonyítékot nem találtak, így a férfit ennek hiányában gyorsan fel is mentették a vád alól.
Lina kisfia egészségesen fejlődöttKépillusztráció: pexels.com
Az, hogy ki Linát ki ejtette teherbe, rejtély volt és az is maradt a mai napig. Sem a lány, sem családtagjai nem beszéltek arról, hogy valójában mi is történt. Ebből kifolyólag több pletyka is szárnya kapott: 1955-ben például egy újságcikkben részletesen taglalták, hogy
Lina talán egy bizonyos ünnepség áldozatául esett, amelyet a perui falu közelében, a hegyekben tartottak.
Ezek a rituálék számos pogány szertartással jártak, amelyek nem zárták ki a szexuális rítusokat sem. A történetet azonban soha nem erősítették meg.
Lina és kisfia, GeraldoForrás: Wikimedia Commons
Lina elképesztően korai terhességének híre az egész világot sokkolta. Az esetet sokan hihetetlennek és hiteltelennek tartották, ám
az orvosi beszámolók gyorsan eloszlatták a kétségeket.
A mai napig kissé hihetetlennek tűnik az öt évesen szülő kislány történeteKépillusztráció: pexels.com
Lina MedinaPerugyerekszülésvárandósságSzületés